paragraph_text: Gianluca Basile (Ruvo di Puglia, 24. siječnja 1975.) talijanski je profesionalni košarkaš. Igra na poziciji bek šutera, a može igrati i razigravača. Trenutačno je član španjolske Regal FC Barcelone. Postao je poznat po svom "šutu iz ničega", koji zahtjeva puno pripreme i šuterske preciznosti. Takav šut koristi uglavnom iza linije za tricu, s nekih 7 metara udaljenosti od koša.